Проект!

Закон
за изменение и допълнение 
на Закона за народната просвета

Параграф единствен.

1.	Чл. 26а (3) се изменя така:

“(3) Учениците се приемат в VI, VII, или VIII клас в държавните и общинските училища по чл. 26, ал1, т. 9 след проверка на възможностите им при условия и по ред, определени с наредба на министъра на образованието и науката и министъра на младежта и спорта.”

			Вносител: Христо Марков

М О Т И В И

Според сега действащият Закон за народната просвета /Нов-ДВ, бр. 40 от 2004 г., чл. 26а, ал.3/ се извършва прием на ученици в спортните училища в VII и VIII клас. В действителност на основание Правилника за прилагане на Закона за народната просвета /обн., ДВ, бр. 68 от 1999 г., изм., бр. 15 от 2004 г., чл.49, ал.1, т. 3/ и Наредба № 4 от 8.08.2002 г. за приемане на ученици в спортните училища /обн., ДВ, бр. 44 от 2002 г., чл.3 ал.1/ на министъра на образованието и науката, вече няколко години се приемат ученици и в VI клас за тези спортове, за които за достигане на върховете на спортното майсторство е задължително ранно спортно обучение и ранна спортна специализация /художествена гимнастика, спортна гимнастика, плуване и акробатика/.

	Ето защо като възпитаник на спортно училище и народен представител съм длъжен за помогна за отстраняване на тази несъгласуваност в нормативната база, която може да доведе до сериозни проблеми. Налага се Законът за народната просвета да бъде своевременно променен, защото сега в МОН се подготвя нов Правилник за неговото приложение. Това е необходимо и поради факта, че все още не е изпълнено и изискването на Закона за народната просвета за изготвяне на нова Наредба за приемане на ученици в спортните  училища, която да бъде съгласувана с министъра на младежта и спорта.

						Вносител: Христо Марков